# mont ac'hann
## Brezhoneg
### Etimologiezh

    Savet gant mont hag ac'hann.

### Troienn verb

mont ac'hann
* Mont eus amañ, mont kuit
** - [...]. An div dremedar a degasfet ganeoc'h, rak ar re-se a zo buan evel an avel, hag e pignfomp neuze war bep a hini anezhe, evit mont kuit ac'hann. — (Fañch an Uhel, Kontadennoù ar Bobl/1, Al Liamm, 1984, p. 81.)
** — Warc'hoazh ec'h afomp kuit ac'hann, [...]. — (Fañch an Uhel, Kontadennoù ar Bobl/1, Al Liamm, 1984, p. 144.)
** — « Mat ! mat ! n' eus forzh, feteiz ne din ac'han (ken?) n' am bezo gwelet petra zo kouezhet digant ar re-hont. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 39.)
** — « Deomp ac'han d'ar vilin, » eme baotr Treizh-Logod, « rak gwall dirapar eo ho tilhad en-dro deoc'h ha leun-bri oc'h ivez. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 72.)
** N'eus forzh, n'in ket ac'hann, na pa rankfen bale noazh ha diarc'hen, ken am bo distaget ur gwenneg bennak diouzh ar c'hozh skraper kozh-mañ ! — (Erwan ar Moal, Bilez hag e vestr, Feiz ha Breiz, Brest, 1926, p. 2.)
** Deomp ac'han. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 21.)
** « Ma ! Hennez, ar Yann-ze, a rank mont kuit ac'han, c'houitell hag all ! » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 186.)
** Pa vo eet homañ ahann e vim amañ 'vel eur penn ki. — (Jules Gros, Le trésor du breton parlé Première Partie, 1966, p. 33.)
** Ma tigouez din mond ahann. — (Jules Gros, Le trésor du breton parlé Première Partie, 1966, p. 128.)
** Ar re-mañ, ma vez roët bod dezo, n'aint ket ahann jamez. — (Jules Gros, Le trésor du breton parlé Deuxième Partie, 1970, p. 54.)
** Pa zegouez din mond ahann, hag e ra alïes... — (Jules Gros, Le trésor du breton parlé Deuxième Partie, 1970, p. 91.)
** Mond ahann d'an tour-ruz, setu aze eur hrogad ! — (Jules Gros, Le trésor du breton parlé Deuxième Partie, 1970, p. 292.)
** Gwell eo deomp mond ahann, da-larsout (da-lavarjout). — (Jules Gros, Le trésor du breton parlé Deuxième Partie, 1970, p. 309.)
** Dibret eo he marh ganti da vond ahann. — (Jules Gros, Le trésor du breton parlé Deuxième Partie, 1970, p. 340.)
** Hemañ, 'vat, mar talh d'ober evel-henn a yelo ahann. — (Jules Gros, Le trésor du breton parlé Deuxième Partie, 1970, p. 360.)
** Pa zegouez din mond ahann, hag e ra aliêz... — (Jules Gros, Le trésor du breton parlé Deuxième Partie, 1970, p. 381.)
** Ze a oa da rei da houzoud deom e oa o vond ahann. — (Jules Gros, Le trésor du breton parlé Deuxième Partie, 1970, p. 438.) .